hu en en hu sk hu hu hu hu de en sk hu hu hu hu de hu hu hu hu en hu hu de hu hu hu en hu hu hu en hu hu hu el hu hu hu en hu hu hu en hu hu en hu hu hu hu hu hu hu de hu hu uk hu hu en sk hu en hu hu en sk hu hu fr hu
6 luxus kávéélmény - Hamu és Gyémánt
kávé parfüm gyűrű tárgy luxus tárgykultúra tom ford society6 difference coffee company életstílus
A fekete az új fekete: 6 exkluzív kávéélmény
Sokkal több, mint egy gyors, reggeli fekete: a kávé vallás, szerelem és energia. Egy átlagosnak tűnő cserje, mely köré egy egész világ szerveződött – ebből az univerzumból mutatunk most hat kiemelkedő tételt.
Luxus kávéélmény a Difference Coffee Company kapszuláiban
A kapszulás kávék vitathatatlan előnye a gyorsaság, ám a bennük lévő tartalom leginkább hétköznapinak mondható. A Difference Coffee Company viszont tökéletes pörkölésű panamai Geisha őrleményt tesz a kapszuláiba – mely a világ egyik legritkább és legdrágább kávéfajtája –, de a híres-hírhedt Kopi Luwakkel töltve is megvásárolhatjuk őket. Nem mindennapi élmény – minden alkalommal.
TOM FORD parfüm, melyben rózsaillat egészíti ki a kávéillatot
TOM FORD ártatlan, rózsás illatkreációja sötét oldallal bír: miután befogadtuk a háromféle rózsából készült esszencia felhőjét, lehull a parfümről a könnyedség leple, és előjön a kávé váratlan és nehéz, de élvezetes aromája. Az uniszex illat egzotikus, csábító, és egész nap energizál – a koffeintúladagolás veszélye nélkül.
Önálló dekorációs elemként is megállja helyét a bi.du.haev kávéfőzője
A bi.du.haev mostanában divatos, „pour over" típusú kávéfőzője olyan gyönyörű, hogy önálló dekorációs elemként is megállja helyét a konyhánkban. Alapja egy masszív, betonból készült oszlop, melyen egy rézcső halad át – ez tartja az üvegkelyhet, amibe a filtert kell helyeznünk. Még egy kis csappal is ellátták, hogy egy csepp se vesszen kárba a fekete nedűből. Semmiképp se rejtsük el a szekrényben!
A Society6 kínálatában többszázféle grafika közül választhatjuk ki a nekünk tetszőt
Az elviteles pohár ma már csak akkor menő, ha újra felhasználható. Ezt a szemléletet ötvözi a Society6 a kortárs képzőművészettel: többszázféle grafika közül választhatjuk ki a nekünk tetszőt – ami fontos, hiszen a kávésbögre folyton szem előtt van, így nem árt stílusosnak lennie. Vásárlásunkkal a környezet mellett a fiatal művészekkel is jót teszünk, hiszen a termosz árából ők is részesülnek.
A Science Inspired Jewelry ezüstgyűrűje a koffein szerkezeti képletét viseli magán
C8H10N4O2 : a molekula, amely reggelenként lendületet ad a tudósoktól, tanároktól és íróktól (azaz a három legnagyobb kávéfogyasztó foglalkozást űzőktől) kezdve a tűzoltókon, s katonákon át a vadakat terelő juhászokig mindenki számára, akinek szüksége van a kávéban rejlő stimulációra. A legnagyobb hívek már az ujjukon is viselhetik a Science Inspired Jewelry mutatós ezüstgyűrűje által, mely a koffein szerkezeti képletével hirdeti viselője elköteleződését.
kávé parfüm gyűrű tárgy luxus tárgykultúra tom ford society6 difference coffee company életstílus
Related Articles From Your Site
A legdrágább kávék egyike az Elida Geisha Green Tip Natural - Hamu és Gyémánt ›
Kávétörténeti kisokos: a kávé megjelenésétől a kávéházakig - Hamu és Gyémánt ›
Marilyn Monroe is a legendás Chanel parfümöt használta - Hamu és Gyémánt ›
Az 5 legérdekesebb kávésztori a kávé világnapjára - Hamu és Gyémánt ›
Itt egy retró ínyencség gyors reggelinek - Hamu és Gyémánt ›
Bárkit megajándékozhatunk egy kávéval a nyár első hónapjában - Hamu és Gyémánt ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
Szakértők szerint ezt a 4 dolgot kell betartanunk az igazi megtalálásához
6 udvariasnak tűnő, de valójában kellemetlen szokás a baráti vacsoraesteken
Kádár-kori retro:  így rendeztük be a lakásokat a '80-as években